PUDUT 



Bala Ratnan Luk Pinudut 
"I Kareb Allah nengimun mudut tana* 
-■• idiamung-amung luk bang langit, ^idi 
tana' inch na luk idi ayu idi na uang teh, idi 
dacem maput pa luun abpa' . Idi Roh Allah 
nesigio pa luun abpa' ineh. ^Idi Allah nepe- 
bala, **Do* inan acang." Idi acang pana' 
mangun. *Idi Allah nenier acang ineh idi 
leh mawang niat. Idi leh nengatad acang 
ineh ratnan dacem. *Idi leh neneten acang 

1.3: 2 Kor 4.6 1.6-8: 2 Pet 3.5. 



ineh **Maco*' idi dacem ineh titenNeh 
"Malem." Pangeh ineh inan malem idi 
pekak, ieh ineh aco luk pun-pun. 

6 Idi Allah nepebala, **Do' inan su luk 
pa luun abpa' ineh luk peringuned, pele 
mabpat abpa* pad inan dueh babpat.'* ^Idi 
Allah nenganau' su luk pa luun abpa* ineh 
idi nengatad abpa' luk pa liang ratnan 
abpa' luk pa luun. Idi pangeh mangun 
mepad kudeng ineh. *Idi Allah neneten su 

luk pa luun abpa' inch **Langit." Pangeh 
inch inan malem idi pekak, ieh inch aco luk 
kedueh. 

9 Idi Allah nepebala, "Do' amung- 
amung abpa' luk pa Hang langit inch 
mepamung bang sebuleng luk inan, pad 
inan su luk tekering.'* Idi pangeh mangun 
mepad kudeng ineh. ^^Idi Allah neneten su 
luk tekering ineh **Tana' '', idi abpa' luk 
nepamung ineh titenNeh **Abpa' Rayeh.*' 
Idi Allah nenier amung luk inau'Neh idi 
Ieh mawang niat. "Idi Ieh nepebala, **Do' 
tana' ngeruat uduh, irin luk inan ilung, idi 
puar-puar lawa luk kebua' liik inan ilung 
bang ineh, maya' ayudeh." Idi pangeh 
mangun mepad kudeng ineh. ^^i^f tana' 
nengeruat uduh, irin luk inan ilung maya' 
ayudeh, idi puar-puar lawa luk kebua' luk 
inan ilung bang ineh, maya' ayudeh. Idi 
Allah nenier amung luk inau'Neh, idi Ieh 
mawang niat. ^^Pangeh ineh inan malem 
idi pekak, ieh ineh aco luk keteluh. 

14 Idi Allah nepebala, **Do' inan tuda'- 
tuda' acang bang langit, pad ngatad acang 
ratnan dacem, idi mangun ku tanu' tuda'- 
tuda' kareb, aco, idi lak. "Idi do' ideh 
mangun ku acang bang langit pad ngacang 
tana'." Idi pangeh mangun luk kudeng 
ineh. "Idi Allah nenganau' dueh acang luk 
rayeh ineh, ieh ineh luk meluun ray eh luk 



inan lalud kareb maco, idi luk isuut ineh 
luk inan lalud kareb medacem. Idi Ieh 
nenganau' amung-amung gituen pana'. 
^''Idi Allah nenganau' acang ineh bang 
langit pad ngacang pa luun tana', "idi luk 
inan lalud kareb macang idi kareb me- 
dacem teh, pele ngatad acang ratnan 
dacem. Idi Allah nenier amung luk 
inau'Neh, idi Ieh mawang niat. "Pangeh 
ineh inan malem idi pekak, ieh ineh aco luk 
keapat. 

20 Idi Allah nepebala, **Do' amung- 
amung abpa' ngeruat mula' pudut luk 
inan niat. Idi do' inan suit-suit temulud 
arang gawa'." ^^Idi Allah nemudut puar- 
puar pung luk mekara bang abpa' rayeh, 
idi puar-puar pudut luk inan niat luk ame' 
mula' bang abpa' ineh, idi puar-puar suit 
luk inan ilad teh. Idi Allah nenier amung 
luk inau'Neh, idi Ieh mawang niat. "idj 
Ieh nemare peruan kuandeh, kebalaNeh, 
'*Do' muyuh ngeruat anak idi iuk ame' 
mula' idi manu' abpa' rayeh, idi do' 
amung-amung suit pana' ame '-ame' 
mula'." "Pangeh ineh inan malem idi 
pekak, ieh ineh aco luk kelimeh. 

24 Idi Allah nepebala, ''Do' tana' ineh 
ngeruat puar-puar pung luk melayo idi 
puar-puar pung luk meliput, luk rayeh idi 
luk isuut teh." Idi pangeh mangun luk 

kudeng inch. ^^Idi Allah nemudut amung 
inch, idi leh mawang niat nenier luk 
inau'Neh inch. 

26 Idi Allah nepebala, **Do' Tau mudut 
lemulun maya' ayu Tau, pele ieh ngimet 
amung-amung lawid, suit, pung luk me- 
layo, idi pung luk meliput, luk rayeh idi luk 
isuut teh.'' 27j^ji Allah nemudut lemulun 
ineh, maya' ayuNeh sebuleng. Idi Ieh 
nenganau' lemulun ineh mangun ku delei 
idi decur. ^^idi Allah nemare peruan kuan 
didueh. Idi kebala Allah nedidueh, **Do' 
medueh mula* anak, pad inul medueh 
manu' tana' ini idi ngimet neneh, idi 
ngimet amung-amung lawid, idi suit, idi 
pung luk meUput, luk rayeh idi luk isuut 
teh.'' "Idi teh kebala Allah, **Ui mare 
nemedueh puar-puar pimara, idi puar- 
puar bua' luk miak kenen medueh. ^°Iamo' 
kuan amung-amung pung luk meliput, idi 
kuan amung-amung suit, Ui mare uduh luk 
miak kenendeh." Idi pangeh mangun 
mepad kudeng ineh. ^iidi Allah nenier 
anid-anid luk pinudutNeh ineh, idi Ieh 
pelaba awang niat. Pangeh ineh inan 
malem idi pekak, ieh ineh aco luk keanem. 
^ Idi tana' idi langit pangeh pinudut. 
^ ^idi bang aco luk ketudu' Allah ne- 
mangeh kekamenNeh. Idi Ieh nucu'. ^Idi 
Ieh nengeperuan aco luk ketudu' ineh idi 
nengeligan neneh, ngaceku bang aco sineh 
Ieh nemangeh pudutNeh, idi nucu' ratnan 
kekamenNeh. Mdi kudeng ineh tana' idi 
langit pangeh pinudut. 

Kabun Eden 

Kareb Tuhan Allah nemudut tana' idi 
langit, ^na luk idi uduh idi ilung luk mulun 
luun tana', ngaceku nateh Tuhan Allah 
nengebpeh udan pa luun tana' ineh, idi 
nateh lemulun luk ngasa' tana' ineh. 
^lamo' inan noon remuat rat bang tana' 
luk ngeba' aput-aput tana' ineh. 

7 Idi Tuhan Allah nenganau' lemulun 
ratnan abuh tana', idi Ieh nengiup bang 
icungneh, pad lemulun ineh inan niat, idi 
ieh mulun. 

8 Idi Tuhan Allah nenibu aceh kabun 
dei' Eden luk pa busat aco. Idi dei' Ieh 
nenganau' lemulun luk pinudutNeh. *Idi 
Ieh nengulun puar-puar kayuh luk do' 
siren match idi luk ngeruat bua' luk do'. 
Idi teh inan aceh kayuh luk titen lawa ulun 



dei' uned kabun ineh, idi lawa ileh kali' luk 
do' idi luk dat. 

10 Idi ratnan Eden ineh inan aceh abpa' 
luk manud ngeba' kabun ineh, idi rat su 
ineh abpa' ineh bibpat apat. "Idi ngadan 
abpa' luk pun-pun ineh Pison, ieh ineh luk 
nengelibut tana' Hawila, su luk inan amas. 
"Idi amas ratnan tana' ineh pelaba do' . Idi 
teh inan umau luk do' buen idi batu luk 
meraga. "Idi ngadan abpa' luk kedueh 
ineh Gihon, ieh ineh luk nengelibut tana' 
Kus. "Idi ngadan abpa' luk keteluh ineh 
Tigris, ieh ineh luk manud ame' pa busat 
aco bang bawang Asur. Idi ngadan abpa' 
luk keapat ineh Pirat. 

15 Idi Tuhan Allah nengalap lemulun 
ineh idi nenganau' neneh bang Kabun 
Eden ineh, pad ieh miak ngasa' idi ngimet 
ineh. "Idi Ieh nengecuk neneh, kebala- 
Neh, **Iko miak kuman bua' lawa luk bang 
kabun ini pad pianmu; "iamo' lawa ileh 
kali' luk do' idi luk dat ineh, aleg iko 
kuman bua'neh, ngaceku kareb iko kuman 
bua' ratnan lawa sineh, iko mate." 

18 Idi teh Tuhan Allah nepebala, **Na 
do' lemulun ineh sebuleng mo' . Idi Ui plan 
nganau' kuanneh seburur rurumneh luk 
ngedengan neneh." "Idi Ieh nenganau' 
ratnan abuh tana' ineh amung-amung 
pung idi amung-amung suit. Idi Ieh 
nemare amung-amungdeh kuan lemulun 
pad kali' kudeng apeh ieh nganau' ngadan- 
deh. Idi anun-anun luk inau'neh ku 
ngadan amung-amungdeh, kudeng ineh 
teh luk mangun ku ngadandeh. ^oidi lemu- 
lun ineh nenganau' ngadan amung-amung 
pung luk melayo, suit, idi pung luk 
meliput. lamo' na luk idi rurum luk petulu 
ngedengan lemulun ineh. 

21 Idi Tuhan Allah nenganau' lemulun 
ineh pelaba rudap. Idi laba' ieh rudap 
Allah nengalap sebuleng tulang sigarang- 
neh, idi Ieh nemapen su ineh ku uang teh. 
"Idi ratnan tulang luk ilapNeh ratnan 
lemulun ineh, Ieh nenganau' seburur 
decur, idi Ieh nenguit neneh matun lemu- 
lun ineh. "Idi lemulun ineh nepebala, 

**Idi nekini tulang ini ratnan tulangku. 

Idi uang ini ratnan uangku. 

Idi ieh miak tetanen decur, ngaceku ieh 
pangeh rinuat ratnan seburur 

delei." 
^^Ngaceku ineh lemulun na miak na necan 

2.7: 1 Kor 15.45 

taman-tinanneh idi pamung dengan awan- 
neh, idi didueh inch mangun ku sebuleng 
burur. 

25 Idi delei idi decur inch lubpa dengan 
namigu*. 

Lemulun Mebpeh Bang Sala' 
^ Idi menipeh inch meluun ileh ratnan 
*^ amung-amung pung luk pangeh inau' 
Tuhan Allah luun tana*. Idi kebalaneh nan 
decur inch, **Matuk6 Allah nepebala 
kudeng ini, *Aleg medueh kuman bua' 
amung-amung lawa luk bang kabun ini'?'* 

2 Idi kebala decur nan menipeh inch, 
"Miak kai kuman amung-amung bua' luk 
bang kabun ini. ^lamo' ratnan sebuleng 
lawa kayuh luk luun uned kabun inch 
Tuhan nemebpeng nekai na kuman idi na 
ngakem bua*neh, pad kai na mate." 

4 Idi kebala menipeh nan decur inch, 
**Bala ineh na matu. Kali' rungen medueh 
na mat6. ^lamo* Tuhan Allah nepebala 
kudeng ineh, ngaceku leh kali' kareb me- 
dueh kuman ineh, mateh medueh mukab, 
idi medueh mangun mepad kudeng Allah 
pad kali' luk do' idi luk dat." 

6 Idi decur ineh nenier lawa ineh do' 
siren matehneh, idi bua'neh pana' do' ^n 
sirenneh. Idi ieh nengerawe ineh mangun 
ku luk do' kuanneh lek, pad ieh mileh. Idi 
ieh nengalap bua' ineh, idi nekuman ineh. 
Idi ieh nenguit kuan awanneh, idi awanneh 
pana' nekuman teh. ^Idi petacu mateh 
didueh mukab idi didueh nekali' didueh 
lubpa. Idi didueh nerut don gita' mangun 
ku abpar didueh. 

8 Idi didueh neninger gara Tuhan Allah 
nalan bang kabun kareb malem, idi delei 
dengan decur ineh pana' nesigapung nan 



apet kabun ineh. ®Idi Tuhan Allah 
nenawar delei ineh, kebalaNeh, **Iapehke 
iko?" 

10 Idi kebala delei ineh, **Ui neninger 
garaMu bang kabun, idi ui matot, ngaceku 
ui lubpa, ineh punneh ui sigapung." 

11 Idi Allah nepebala, **Ideke nemare 
kali namu ratnan iko lubpa? Pangehke iko 
nekuman bua' luk bibpengKu na miak 
kenen?" 

12 Idi kebala delei ineh, ** Decur luk 
pangeh bireMu negku ineh, ieh luk nemare 
bua' ineh kinanku." 

13 Idi kebala Tuhan Allah nan decur 
ineh, **Anunke luk pangeh inau'mu 
ineh?" 

Idi kebala decur ineh, ** Menipeh ne- 
naluk negku idi ui nekuman ineh." 

Allah Mare Ukum 

14 Idi kebala Tuhan Allah nan menipeh 
ineh, ** Ngaceku iko pangeh nenganau' luk 
kudeng ineh, iko sebuleng ngalap kedi- 
man. Idi dengan batekmu iko miak suloi, 
idi iko miak kuman abuh tana' seruked 
ulunmu. ^^Idi Ui nganau' aceh bunu' 
arangmu dengan decur ineh, idi arang inul- 
mu dengan inulneh. Idi Ieh miak ngeradu' 
uluhmu, idi iko miak nicuk tumidNeh." 

16 Idi kebala Tuhan nan decur ineh, **Ui 
miak ngula' derehmu kareb iko mali', idi 
dengan derehmu iko miak nenganak, idi 
teh iko geregan ku awanmu, idi ieh pana' 
paluunmu." 

17 Idi kebala Allah nan delei ineh, 
**Ngaceku iko pangeh neninger bala awan- 
mu, idi nekuman bua' ineh luk pangeh 
bibpengKu na miak kenen, idi tana' ini uen 
ngediman ngaceku iko. Idi dengan me- 

dereh iko nakap akan rat bang tana' ini 
seruked ulunmu. "Idi tana' inch miak 
ngulun tabpa' idi uduh luk baken kuanmu. 
Idi irin-irin luk bang pulung mangun ku 
akanmu. ^®Idi dengan panamu iko nga- 
kem, idi teh iko miak ngalap akan, pad 
macing iko lemubed ame' ku tana' teh, 
ngaceku ratnan abuh tana' iko ilap, idi iko 
lemubed mangun ku abuh teh." 

20 Idi Adam neneten awanneh ineh 
Hawa, ngaceku ieh luk tinan amung- 
amung lemulun. ^ijdi Tuhan Allah ne- 
nganau' kuan Adam idi awanneh ayung 
ratnan kubil pung, idi Ieh nengayung nedi- 
dueh. 

Adam Idi Hawa Tila' Rat Bang Kabun 

22 Idi kebala Tuhan Allah, **Nekini 
lemulun ini pangeh mangun mepad kudeng 
Tau, ngaceku ieh kali' do' idi dat. Idi na 
miak kuman bua' ratnan lawa kayuh ulun 
ineh idi na ieh mulun ruked-ruked." "Idi 
Tuhan Allah nengecuk neneh remuat rat 
bang Kabun Eden, pele ieh luk pinudut 
ratnan tana' miak ngasa' tana' teh. ^^Idi 
Ieh nenganau' tuda'-tuda' melaikat karub 
pa busat aco Kabun Eden ineh. Idi Ieh 
nenganau' sebuleng pelapet luk mebudung 
idi luk mediper, luk ku matar dalan ame' 
lawa kayuh ulun ineh. 

